Document ID: /roh_data/filtered/fineweb-2-filterrobots_roh.jsonl.gz/34403

Dapi ils 28 da december aveva l’armada svizra sustegnì ils dus chantuns en lur cumbat cun ils fieus da guaud. Fin a set helicopters han gidà a stizzar ed han fatg sgols da controlla cun cameras per scuvrir fieus. Var 210 uras en ils helicopters sgulads, e quels han transportà en tut 2’400 tonnas aua. Durant set dis ha era ina gruppa da 24 schuldads gidà. Quels han controllà durant tut las 24 uras ils territoris periclitads da novs fieus e cuaditschs.
Quest’acziun da stizzar fieus en il Tessin ed en il Grischun saja stada la pli gronda dals davos 20 onns, scriva il Departament da defensiun.
RR novitads 18:00